Hermes 86, 1958, 118-21, no. 2
Region: Asia Minor — Ionia

[τυμβος] οδ α[μφις εχει τελ]εσ[ασαν τρεις] σε βιο[ιο] εβδομαδας γενεταις δακρυα χευαμεναν αντιπατρωι και μητρι φιλιστιαδι στυγερον δε εκλαγον ως αφνωι πνευμ ελιπες βιοτου σος δε ποσις ποθεων δημητρια ουποτε πλησθη θρηνων οικτρον ιδων λεκτρον υπο χλανιδι. ουχ ηδυν μοι θρηνον εγειρετε ληξατε δ ηδη ου γαρ μ αθανατην τικτε διος θυγατηρ αφρογενης κυθερεια βροτοι δε τλητε απειροι ουκ ατερ εγ μοιρων νηματος αιδιου. ωστ επ εμοι μητερ συ φιλιστιας αιρε το πενθος [λ]ειπω γαρ τεκνον διονυσιου ος μ ετι παιδα νυμφευσας ωραν ουκ απελαυσεν εμαν ες ποντον πλευσας δ ουκ ειδε με τουνπαλιν ελθω[ν] αλλ ετλη βρυχιαν νηρεος αφνωι αλα τουτον δ αντιψυχον εχοντες σωμα το τερπνον [υμμιν υ]περ γο[ν]ατος [θ]εσθε φιλοκρατε[ος].